Երկրների ցանկ, որտեղ իսպաներենը պաշտոնական լեզու է

[thumb|400px|Պետություններ, որտեղ [իսպաներենն ունի պաշտոնական լեզվի կարգավիճակ։]]
Ստորև ներկայացված է այն երկրների ցանկը, որտեղ ռոմանական լեզուների դասին պատկանող իսպաներենն ունի պաշտոնական լեզվի կարգավիճակ։

Ցանկում ընդգրկված են նաև այն պետությունները, որտեղ իսպաներենը զուգակցված է մեկ այլ լեզվի հետ և հանդիսանում է տվյալ տարածքային միավորի գլխավոր լեզուն։

## Պաշտոնական կամ ազգային լեզու
Իսպաներենը 20 ինքնիշխան պետությունների և մի քանի կախյալ տարածքների պաշտոնական լեզուն է, որով ընդհանուր հաշվարկներով խոսում է շուրջ 442 միլիոն մարդ։

Ստորև բերված ցանկում ներկայացված են այն պետությունները, որտեղ կա՛մ իսպաներենը պաշտոնական լեզու է, կա՛մ հանդիսանում է բնակչության հիմնական օգտագործման լեզուն (օգտագործվում է առօրյա կյանքում և փաստաթղթերում, դասավանդվում է դպրոցում)։

**ա** Իսպանիայի Թագավորության միակ պաշտոնական լեզուն, որն ունի ազգային մակարդակ, դա իսպաներենն է։ Բասկերենը, կատալոներենը, արագոներենը և գալիսերենը համապետական լեզուներ են, որոնք համարվում են համապատասխան տարածքների ռեգիոնալ լեզուն։

**b**Պերուում, իսպաներենը կեչուա և այմարա լեզուների հետ միասին համարվում է պաշտոնական լեզու։

**c**Էկվադորում, իսպաներենը կիչվա և շուար լեզուների հետ միասին համարվում է պաշտոնական լեզու։

**d** Իսպաներենի հետ մեկտեղ, Բոլիվիայի սահմանադրությունը ազգային փոքրամասնությունների լեզուները ևս ճանարում է որպես երկրի պետական լեզու։

**e** Պարագվայում, իսպաներենն ու հնդկացիական ծագման գուարանին ճանաչվում են պաշտոնական լեզուներ։

**f**Պուերտո Ռիկոն ԱՄՆ-ի անդրծովյան տարածք է, որտեղ պաշտոնական լեզվի կարգավիճակ ունեն իսպաներենն ու անգլերենը։

**g** Հասարակածային Գվինեայում իսպաներենը ֆրանսերենի և պորտուգալերենի հետ միասին համարվում է պաշտոնական լեզու։


## Որպես փոքրամասնության լեզու
thumb|400px|Իսպանալեզու պետությունների (ներառյալ ԱՄՆ-ի կախյալ տարածք համարվող Պուերտո Ռիկոն) բնակչության թվաքանակըՍտորև բերված պետություններում իսպաներենը համարվում է ազգային մակարդակի ոչ պաշտոնական լեզու։

Սույն երկրներում հանրային ծառայություններն ու տեղեկատվությունը, ինչպես նաև տպագիր և հեռարձակվող լրատվամիջոցների տարբեր ձևեր հասանելի է իսպաներենով։

### Անդորրա
Անդորրա գաճաճ պետության պաշտոնական լեզուն կատալաներենն է, սակայն իսպաներենն ունի հատուկ կարգավիճակ (կրթական համակարգում, լրատվամիջոցներում և պաշտոնական փաստաթղթերում)։ Անդորրան համարվում է նաև Իսպանիային սահմանակից երեք պետություններից մեկը։

### Բելիզ
Անգլալեզու Բելիզ պետությունն աշխարհագրորեն տեղակայված է իսպանախոս Մեքսիկայի և Գվատեմալայի մեջտեղում։ Թեպետ երկրի պաշտոնական և ազգային լեզուն անգլերենն է, այնուամենայնիվ, երկրի շատ բնակիչներ տիրապետում են իսպաներենին որպես երկրորդ լեզու։ Ըստ 2010 թվականի մարդահամարի տվյալների՝ Բելիզի բնակչության 30%-ն իսպաներենը համարում է իր մայրենի լեզուն, իսկ 50%-ն ունի լեզվի իմացություն։

### Ջիբրալթար
Իսպաներեն լեզուն Մեծ Բրիտանիայի անդրծովյան տարածք համարվող Ջիբրալթարում ունի հատուկ լեզվի կարգավիճակ (կրթական համակարգում, լրատվամիջոցներում և պաշտոնական փաստաթղթերում)։ Մեծապես այս հանգամանքի վրա է հիմնված Իսպանիայի տարածքային հավակնությունները Ջիբրալթարի նկատմամբ։

### Ամերիկայի Միացյալ Նահանգներ
Ամերիկայի Միացյալ Նահանգներում իսպաներենը երկրորդ լեզուն է։ Իսպաներենով խոսում են ԱՄՆ-ի հարավարևմտյան տարածքներում և Ֆլորիդայում՝ նախկինում Նոր Իսպանիայի փոխարքայության մաս կազմած տարածքներում։ Նյու Մեքսիկոյում և հարավային Կոլորադոյում իսպաներեն խոսում են գաղութային ժամանակներից ի վեր։ Իսպաներենը ԱՄՆ-ի դպրոցներում ամենալավ ուսումնասիրվող օտար լեզուն է։ Միացյալ Նահանգներում բռնկվող շուրջ 41 միլիոն մարդ իսպաներենը համարում է իր մայրենի լեզուն, իսկ ևս 11 միլիոնը՝ տիրապետում է վերջինիս, որպես օտար լեզու։ Կրթական տեսանկյունից իսպաներենը համարվում է ոչ պաշտոնական հատուկ կարգավիճակ ունեցող լեզու Նյու Մեքսիկո նահանգում։ Ներկայումս, ԱՄՆ-ն աշխարհիկ երկրորդ ամենախոշոր իսպանալեզու բնակչություն ունեցող երկիրն է աշխարհում՝ հարևան Մեքսիկոյից հետո։ Իսպաներենով է խոսում նաև Տեխաս նահանգի բնակչության ճնշող մեծամասնությունը։ Իսպաներեն լեզվուն Միացյալ Նահանգներում կարգավորվում է իսպաներենի հյուսիսամերիկյան ակադեմիայի կողմից։

## Կրոելական լեզուներ
Պետություններ, որտեղ խոսում են իսպաներեն լեզվի վրա հիմնված կրեոլական լեզուներով

## Եբրայաիսպաներեն

Եբրայաիսպաներենը (հայտնի է նաև որպես լադինո) միջնադարյան իսպաներենից ստացված լեզու է։ Հիմնական լեզվակիրները հրեաներն են, որոնք բնակվում են իսպանախոս պետություններում և Իսրայելում։

## Միջազգային կազմակերպություններ
 
*Միավորված Ազգերի Կազմակերպություն (ՄԱԿ)
*Եվրոպական Միություն (ԵՄ)
*Հարավամերիկյան ազգերի միություն (ՀԱՄ)
*Աֆրիկյան Միություն (ԱՄ)
*Հարավամերիկյան խորհրդարան
*Հարավային Ամերիկայի և Կարիբյան ավազանի հարցերով ՄԱԿ-ի տնտեսական կոմիտե
*Ամերիկյան պետությունների կազմակերպություն
*Եվրոպայի անվտանգության և համագործակցության կազմակերպություն
*Իբերոամերիկյան պետությունների կազմակերպություն
*Առևտրի համաշխարհային կազմակերպություն
*Հյուսիսամերիկյան ազատ առևտրային համաձայնագիր
*Հարավային Ամերիկայի երկրների ընդհանուր շուկա
*Անդյան ժողովուրդների կոմիտե
*Կարիբյան համայնք
*Լատինական Ամերիկայի ինտեգրացիոն ասոցիացիա
*Աշխատանքի միջազգային կազմակերպություն
*Հեռահաղորդակցության միջազգային միություն
*Լատինական Միություն
*Խաղաղօվկիանոսյան դաշինք
*Քրեական ոստիկանության միջազգային կազմակերպություն
*Ֆուտբոլի միջազգային ասոցիացիաների ֆեդերացիա (ՖԻՖԱ) 

## Ծանոթագրություններ

Կատեգորիա:Երկրների ցանկեր
Կատեգորիա:Իսպաներեն